stanford-oval/wikipedia huggingface dataset:
All About That Bass
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 1 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | 2 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 4 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  צ'כיה | ČNS IFPI | 3 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 3 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ארצות הברית | בילבורד הוט 100 | 17 |  |
|  ארצות הברית | מצעד השירים המוסטרמים | 11 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×11 | 770,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה | 20,000 |
| קנדה (Music Canada) | פלטינה ×8 | 640,000 |
| דנמרק (IFPI Danmark) | פלטינה ×2 | 120,000 |
| גרמניה (BVMI) | זהב ×3 | 600,000 |
| איטליה (FIMI) | פלטינה ×2 | 60,000 |
| מקסיקו (AMPROFON) | פלטינה ×4 | 240,000 |
| ניו זילנד (RMNZ) | פלטינה ×3 | 45,000 |
| נורווגיה (IFPI Norway) | פלטינה ×3 | 120,000 |
| ספרד (PROMUSICAE) | פלטינה ×2 | 80,000 |
| שוודיה (GLF) | פלטינה ×5 | 200,000 |
| שווייץ (IFPI Switzerland) | פלטינה | 30,000 |
| הממלכה המאוחדת (BPI) | פלטינה ×3 | 1,800,000 |
| ארצות הברית (RIAA) | יהלום | 10,000,000 |
סטרימינג
| דנמרק (IFPI Danmark) | פלטינה | 2,600,000 |
| ספרד (PROMUSICAE) | זהב | 4,000,000 |
הערות שוליים

↑  'Every inch of you is perfect': Singer's message goes viral in 'All About That Bass', פורסם ב-8 ביולי 2014
↑  Meghan Trainor's 'All About That Bass' Will Get Body Positivity Stuck In Your Head
↑  ג'ושוע בולינג, Meghan Trainor on "Today" today, פורסם ב-7 ביולי 2014
↑  ג'ניפר דייוויס, Meghan Trainor’s Catchy and Positive Debut Single Is Making a Run for Song of the Summer, פורסם ב-8 ביולי 2014
↑  מידע על All About That Bass, באתר המצעד האוסטרי, ארכיון
↑  מידע על All About That Bass, באתר המצעד האיטלקי, ארכיון
↑  מידע על All About That Bass, באתר המצעד הגרמני
↑  מידע על All About That Bass, באתר מצעד דנמרק
↑  מידע על All About That Bass, באתר המצעד הנורווגי
↑  מידע על All About That Bass, באתר המצעד של ניו זילנד
↑  מידע על All About That Bass, באתר המצעד הספרדי
↑  מידע על All About That Bass, באתר המצעד השוודי
| מייגן טריינור |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Title • Thank You • Treat Myself • A Very Trainor Christmas • Takin' It Back |  |
| מיני-אלבומים | Title • The Love Train |  |
| סינגלים | "All About That Bass" • "Lips Are Movin" • "Dear Future Husband" • "Like I'm Gonna Lose You" • "No" • "Me Too" • "Better" • "I'm a Lady" • "No Excuses" • "Let You Be Right" • "Can't Dance" • "Just Got Paid" • "Hey DJ" • "All the Ways" • "With You" • "Wave" • "Nice to Meet Ya" • "Make You Dance" • "White Christmas" • "Rockin' Around the Christmas Tree" • "Bad for Me" • "Made You Look" |  |
| השתתפות בסינגלים | "Brave Honest Beautiful" • "Marvin Gaye" • "Boys Like You" • "Hands" • "More than Friends" |  |
| סינגלים שיווקיים | "Better When I'm Dancin'" • "Watch Me Do" • "I'll Be There for You" • "Evil Twin" |  |
| שירים אחרים | "Title" • "I'll Be Home" • "Baby, It's Cold Outside" |  |
| סיבובי הופעות | That Bass Tour • MTrain Tour • The Untouchable Tour |  |
| --- | --- |
בקרת זהויות :  MusicBrainz release group: 75a63032-4ead-4541-9c50-c7d654e6b69f  MusicBrainz work: d2245c93-7bf5-4b71-b1f6-7577a3322e3a
מכבי עירוני קריית מלאכי

אצטדיון נינו בזמן משחק מול מכבי יפו
מכבי עירוני קריית מלאכי היא קבוצת כדורגל ישראלית מהעיר קריית מלאכי, המתמודדת בליגה א' דרום. צבעי המועדון הם כתום, שחור ולבן.
היסטוריה

המועדון נוסד בשנת 1962 והחל להשתתף בליגה ג' בעונת 1962/1963 וסיים במקום הרביעי. כבר בעונת הבכורה התארחה הקבוצה לראשונה בדרבי של קריית מלאכי, ב"משחק רדיוס עם קהל" שנערך במושב בית עזרא ב-12 בינואר 1963, והסתיים בשוויון 1-1. מכבי הובילה בדקה ה-25 (אפרים ג'ורי). הפועל השוותה בדקה ה-88 (עמוס סבן).
31 עונות ברציפות שיחקה הקבוצה בליגה ג', שחקניה הבולטים של מכבי בשנותיה הראשונות היו: השוער ראובן כהן, אילן קריאף, יהודה נדב, אפרים ג'ורי, דוד כהן ומכלוף דהן, היחיד אשר נשאר במועדון לאורך השנים, וכיהן בו בתפקידים רבים.
בעונת 1964/1965 סיימה הקבוצה במקום הראשון בליגה ג' מרכז, אך כשלה בשלב הפלייאוף וסיימה אחרונה בבית הדרומי.
בשנת 1991 מונה ליו״ר המועדון גבי פלד, בתום עונת 1993/1994 העפילה הקבוצה לראשונה בתולדותיה ל ליגה ב', אך כעבור עונה אחת שבה לליגה ג', לאחר בעיות של חוסר תיקצוב מצד העירייה.
בשנת 1997 יריבתה העירונית הפועל קריית מלאכי התפרקה, וכך נשארה מכבי קבוצת הכדורגל היחידה בעיר.
בעונת 2002/2003 (עם המאמן ירון מלכה) העפילה הקבוצה בחזרה לליגה ב' עם מאזן מושלם של 20 ניצחונות, 0 תיקו, 0 הפסדים ויחס שערים של 11–110. בעונת 2003/2004 לאחר 13 שנה, פרש יו״ר המועדון גבי פלד, והעביר את הבעלות לשחקן גילי מלכה.
בתום עונת 2005/2006 העפילה הקבוצה לראשונה בתולדותיה לליגה א' מהמקום השלישי (אחרי שהתפנה מקום במחוז הדרומי, בעקבות האיחוד בין בית"ר קריית גת ומכבי קריית גת). לאחר מכן שב לקבוצה המאמן ירון מלכה.
הישג השיא של הקבוצה היה בעונת 2010/2011 (עם המאמן הראל מלכה) כשסיימה במקום השני בליגה א' דרום. בשלב גמר המחוז של מבחני העלייה הפסידה בבית למכבי יפו 3-1.
בחודש אוקטובר 2013 איש העסקים המקומי מושיק אלימלך רכש והציל את המועדון מידי קריסה. בסיום עונת 2013/2014 העביר אלימלך את בעלות הקבוצה לידי האוהדים. בעונת 2014/2015 הקבוצה הועברה לפירוק ובתחילת העונה החלה לשחק עם מינוס 9 נקודות. בעקבות כך ובעקבות חוסר תמיכה מהעירייה הקבוצה נשרה לליגה ב' בתום עונת 2014/2015 (עם המאמן שוקי ממו), לאחר שסיימה במקום האחרון, לאחר תשע עונות רצופות בליגה א'.
בעונות 2015/2016 ו-2016/2017 (עם המאמן ויקטור גניש) כשלה הקבוצה פעמיים במשחקי המבחן לעלייה, ונשארה בליגה. בתום עונת 2017/2018 העפילה לשלב גמר המחוזות נגד מ.כ. אור יהודה, אך נשארה בליגה ב' לאחר שהפסידה בבעיטות הכרעה.
בתום עונת 2018/2019 היוותה הקבוצה כוח משמעותי בהתמודדות לעליה לליגה א', אך הפסידה את המקום לעירוני אשדוד והודחה בפלייאוף על ידי ירוחם בתוצאה 2–3. בתחילת עונת 2020–2021 התמנה כדורגלן העבר אוהד יוסף כמאמן הקבוצה.
לקראת עונת 2022/2023 התמנה כדורגלן העבר יואל סויסה כמאמן הקבוצה במקומו של אוהד יוסף ועוזרו שלומי צלח. מחזור אחד לפני סיום העונה הבטיחה הקבוצה את עלייתה לליגה א' דרום, לאחר ניצחון במשחק העונה על א.ס נורדיה בתוצאה 1–2 בזכות צמד של מושיקו אביטן חלוץ הקבוצה. לאחר העלייה, הציג המועדון סמל חדש, אשר נבחר בסקר שנערך בקרב אוהדי הקבוצה.
אצטדיון וצבעים

אצטדיון נינו (קרוי עם שם חנניה "נינו" וקנין, חבר הנהלת הקבוצה בעבר) הממוקם בצפון-מערב בעיר, בשכונת הרצל, שודרג ונחנך ב-19 בנובמבר 2010 במשחק ביתי מול הפועל נחלת יהודה. ביציע המערבי המכיל כ-900 מקומות ישיבה וביציע מזרחי קטן עם 100 מקומות למכובדים, הותקנו כיסאות פלסטיק בצבעי צהוב וכחול. בנוסף הוקם מתחם דרומי חדש הכולל משטח אימונים מדשא סינתטי. מאז הקמתה שיחקה הקבוצה בצבעי צהוב/כחול. בתחילת עונת 2010/2011 הוחלפו צבעי הקבוצה לכתום/שחור.
ראו גם

כדורגלני מכבי עירוני קריית מלאכי
מאמני מכבי עירוני קריית מלאכי
הערות שוליים

↑  מכבי שעריים מתגבר, בעיתון "חדשות הספורט" (עמוד 3) 17 בינואר 1963
↑  14 קבוצות נאבקו על 8 כרטיסי עלייה, משה קשטן בעיתון "חדשות הספורט" (עמוד 3) 19 ביולי 1965
↑  אוהד יוסף מונה למאמן קריית מלאכי, באתר דאבל פס 17 במאי 2020
↑  מיכאל וייסרמן, מזל טוב: מכבי עירוני קריית מלאכי עלתה לליגה א', באתר דאבל פס, 25 במרץ 2023
↑  יונתן גינזבורג, ‏מתחדשת: מכבי קריית מלאכי הציגה הסמל החדש, באתר ONE‏, 2 במאי 2023
↑  Facebook, מכבי קריית מלאכי בפייסבוק
↑  אבי סרנה, ‏נחנך האצטדיון החדש בקרית מלאכי, לוזון: כן ירבו, באתר ONE‏, 19 בנובמבר 2010
רפאל עובד אבן צור

| --- | --- |
 לידה:  7 בינואר 1706 פאס, מרוקו 
 פטירה:  3 במאי 1769 (בגיל 63) 
 תקופת הפעילות:  ? – 3 במאי 1769 
 אב:  יעקב אבן צור 
 
הרב רפאל עובד אבן צור (ג' בשבט ה'תס"ו, 7 בינואר 1706 - ז' באייר ה'תקכ"ט, 3 במאי 1769), היה דיין בפאס במאה השמונה עשרה. בסוף ימיו כיהן כאב בית הדין ורבה של העיר. בנו היחיד של היעב"ץ.
קורותיו

נולד לאביו הדיין רבי יעקב בפאס. הוא היה אחד מתוך ששה עשר ילדיו של רבי יעקב, והיחיד שלא שיכל בחייו. בנו היחיד שממנו נמשכה שושלת רבני אבן צור בפאס (שאר צאצאיו הם מבנותיו). התחתן באלול תפ"ט. בשנת תק"י התמנה לדיין בבית דינו של אביו ורבי שאול אבן דנאן. לצידו כיהנו דייני 'בית דין של חמש' שסמך אביו, והם: רבי אליהו הצרפתי, רבי שאול אבן דנאן (הקדמון), רבי אפרים מונסונייגו ורבי מתתיה סירירו. בית הדין התכתב עם דייני מרוקו מערים שונות, כדוגמת דייני מרקש בראשות רבי יעקב פינטו, וכן דייני מקנס בראשות מהרי"ט והמרבי"ץ. בית הדין דאג לפטור תלמידי חכמים שתורתם אומנותם ממס. מיום פטירת אביו, ניהל את פנקס הכתובות של פאס עד לשנת תקכ"ח. לרבי רפאל עובד היה בית כנסת שלו. היה בקשרי ידידות עם רבי דוד בן חסין ואף השאיל לו ספר תורה שיוכל לקרוא בה בעיר מקנס.
ככל הנראה, בכסלו תקכ"ט, לאחר פטירת רבי שאול (בן יעקב) אבן דנאן, התמנה לאב בית הדין ורבה של פאס במשך חודשים אחדים עד לפטירתו.
נפטר בז' אייר ה'תקכ"ט בפאס. בלוויה הספידו רבי אליהו הצרפתי. לאחר פטירתו, שלחו חכמי תטואן אגרת נחומים לבנו יחידו רבי שלמה שמואל מדייני העיר פאס. לרבי רפאל עובד היו בנות, מהם: סיטי נישאה לרבי יצחק אצאייג, בת נוספת נישאה לרבי עיוש עטייא.
חיבורו

פסקי דין - מפוזרים בספרי חכמי מרוקו, מהם נדפסו ורובם בכתבי יד.
הערות שוליים

↑  ראו למשל תקנות חכמי פאס תקנה פז.
↑  ראו תשובות חכמי מראכש סימן סח.
↑  דברי מרדכי סימן מט.
↑  ראו תקנות חכמי פאס מהד' תשע"ג עמ' תנב.
↑  ע"פ פנקס הכתובות של פאס כת"י ספריית חב"ד 770.
↑  ראו אדרת אליהו עמ' 30.
↑  ראו תהלה לדוד חסין מהד' הרב פרופ' משה עמאר, עמ' 10.
↑  ראו אדרת אליהו עמ' 22.
↑  ראו מלכי רבנן בערכו של רבי רפאל עובד אבן צור.
| --- | --- |
בקרת זהויות :  VIAF: 2164906622317850954   WorldCat (עם VIAF): 2164906622317850954
תן

| תן |
| --- | --- |
 זוג תנים זהובים
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: טורפים
משפחה:: כלביים
תחום תפוצה

תן הוא שם כולל למספר מינים במשפחת הכלביים בעלי גוף בינוני, המצויים באפריקה ובדרום אסיה כשהמין תן זהוב חי בישראל. התנים הם טורפים בינוניים הניזונים בעיקר מנבלות, אף שיאכלו גם בעלי חיים קטנים עד בינוניים ואף פירות זמינים. הם חיים בקבוצות קטנות ופעילים ביום ובלילה.
מקור השם

לא ברור מה הגיזרון של השם של התן. אבל יש חוקרים הסבורים ששמו של התן מגיע מהשורש ת.נ.ה., שורש שפירושו להשמיע קולות אבל או לומר דברי הספד, זאת בשל הקולות שמשמיע התן. במילון סורית-ארמית (cal): "תנוה" מופיע בהוראת: הֵאָנְקוּת, נַהֲמָה. הדבר מתיישב עם תפיסתם של החוקרים הסבורים שהתן הוא מין של טורף לילי, משום שהרבה מינים של טורפים ליליים מקבלים את שמם על שם קולות צער שהם משמיעים.
לתן מילה נוספת בעברית, אם כי פחות ידועה, "אִי". המילה אי אף מופיעה בתנ"ך (ראו להלן).
מיני התנים

התנים אינם מהווים קבוצה טקסונומית, אך הם שייכים כולם למשפחת הכלביים, ובעלי אורח חיים דומה. עם זאת, למרות הדמיון בין המינים השונים אין הם קרובים גנטית. למשל זאב חבשי ותן זהוב קרובים גנטית לזאב האפור יותר מאשר לתנים מהסוג תן (Lupulella), שכנראה התפצלו מאב קדמון משותף לפני שישה מיליון שנה.[דרוש מקור].
ישנם 4 מינים הקרויים תן:
תן זהוב (Canis aureus)
תן חבשי (Canis simensis), המכונה לרוב "זאב חבשי"
תן שחור-גב (Lupulella mesomelas)
תן לבן-פס (Lupulella adusta)
לעיתים גם המינים זאב זהוב אפריקאי וזאב ערבות מכונים תנים בשל אורח חייהם הדומה, אף ששמם הוא זאב והם קרובים אליו יותר.
התנהגות

התנים הם פעילי לילה או פעילי בין ערביים, לרבות בעלות השחר (אם כי נראים גם במשך היום). הם טורפים משניים הניזונים מבעלי חיים קטנים מהם, מפגרים ובכמות קטנה גם מצמחים רכים כמו פירות. מבנה גופם לרבות רגליהם הארוכות ומבנה עצמותיהם מאפשרים לתנים לנוע במהירות של 16 קמ"ש בקירוב לאורך זמן, מה שעוזר להם לצוד טרף. התנים הם אופורטוניסטים אוכלי כל שלעיתים גם יגנבו טרף לאחרים.
התנים מנהלים אורח חיים מונוגמי, כשבטריטוריה חיים זוג וצאצאיו עד להתבגרותם. הם טריטוריאליים ביותר ותוחמים את נחלתם על ידי עשיית צרכים בגבולותיה. הזוג צד ביחד או בנפרד ולעיתים חוברים מספר זוגות כדי לצוד בעל חיים גדול יותר למשל צבי או עגל פרה, ואולם לרוב הם ניזונים מטרף קטן יותר כמו מכרסמים או עופות.
התנים לא יתקפו אנשים, הגדולים מהם בהרבה. עם זאת תנים נגועים בכלבת ינשכו אנשים ובכך ידביקו אותם במחלה. גם זוג המגונן על צאצאיו ינשוך אנשים מתקרבים. לעיתים נדירות ביותר נרשמו מקרים של תנים שניסו לטרוף ילדים חסרי השגחה.[דרוש מקור]
בתרבות

התן היה אחת החיות הקדושות בבבל. אל המוות המצרי, אנוביס, היה אדם עם ראש תן. משערים כי בשל תזונתם וקרבתם אל אדמות קבורה, ייחסו לתנים את תפקידם כמייצגי המוות. ובהלוויות המצרים היו מביאים תנים להלוויה על מנת שהאל אנוביס ייתן לנפטר כבוד ומקום בגן עדן.
בתרבות > אזכורי התן בתנ״ך

התן נזכר בתנ״ך במקומות הבאים:
”וְעָנָה אִיִּים בְּאַלְמנוֹתָיו וְתַנִּים בְּהֵיכְלֵי עֹנֶג וְקָרוֹב לָבוֹא עִתָּהּ וְיָמֶיהָ לֹא יִמָּשֵׁכוּ” (ספר ישעיהו, פרק י"ג, פסוק כ"ב)
”וּפְרָאִים עָמְדוּ עַל שְׁפָיִם שָׁאֲפוּ רוּחַ כַּתַּנִּים כָּלוּ עֵינֵיהֶם כִּי אֵין עֵשֶׂב” (ספר ירמיהו, פרק י"ד, פסוק ו')
”בֶּן אָדָם שָׂא קִינָה עַל פַּרְעֹה מֶלֶךְ מִצְרַיִם וְאָמַרְתָּ אֵלָיו כְּפִיר גּוֹיִם נִדְמֵיתָ וְאַתָּה כַּתַּנִּים בַּיַּמִּים וַתָּגַח בְּנַהֲרוֹתֶיךָ וַתִּדְלַח מַיִם בְּרַגְלֶיךָ וַתִּרְפֹּס נַהֲרוֹתָם” (ספר יחזקאל, פרק ל"ב, פסוק ב')
”עַל זֹאת אֶסְפְּדָה וְאֵילִילָה אֵילְכָה שׁוֹלָל וְעָרוֹם אֶעֱשֶׂה מִסְפֵּד כַּתַּנִּים וְאֵבֶל כִּבְנוֹת יַעֲנָה” (ספר מיכה, פרק א', פסוק ח')
”וְעָלְתָה אַרְמְנֹתֶיהָ סִירִים קִמּוֹשׂ וָחוֹחַ בְּמִבְצָרֶיהָ וְהָיְתָה נְוֵה תַנִּים חָצִיר לִבְנוֹת יַעֲנָה” (ישעיהו, ל"ד, י"ג)
”וְהָיָה הַשָּׁרָב לַאֲגַם וְצִמָּאוֹן לְמַבּוּעֵי מָיִם בִּנְוֵה תַנִּים רִבְצָהּ חָצִיר לְקָנֶה וָגֹמֶא” (ספר ישעיהו, פרק ל"ה, פסוק ז')
”תְּכַבְּדֵנִי חַיַּת הַשָּׂדֶה תַּנִּים וּבְנוֹת יַעֲנָה כִּי נָתַתִּי בַמִּדְבָּר מַיִם נְהָרוֹת בִּישִׁימֹן לְהַשְׁקוֹת עַמִּי בְחִירִי” (ספר ישעיהו, פרק מ"ג, פסוק כ')
”וְנָתַתִּי אֶת יְרוּשָׁלִַם לְגַלִּים מְעוֹן תַּנִּים וְאֶת עָרֵי יְהוּדָה אֶתֵּן שְׁמָמָה מִבְּלִי יוֹשֵׁב” (ספר ירמיהו, פרק ט', פסוק י')
”קוֹל שְׁמוּעָה הִנֵּה בָאָה וְרַעַשׁ גָּדוֹל מֵאֶרֶץ צָפוֹן לָשׂוּם אֶת עָרֵי יְהוּדָה שְׁמָמָה מְעוֹן תַּנִּים” (ספר ירמיהו, פרק י', פסוק כ"ב)
”וְהָיְתָה חָצוֹר לִמְעוֹן תַּנִּים שְׁמָמָה עַד עוֹלָם לֹא יֵשֵׁב שָׁם אִישׁ וְלֹא יָגוּר בָּהּ בֶּן אָדָם” (ספר ירמיהו, פרק מ"ט, פסוק ל"ג)
”וְהָיְתָה בָבֶל לְגַלִּים מְעוֹן תַּנִּים שַׁמָּה וּשְׁרֵקָה מֵאֵין יוֹשֵׁב” (ספר ירמיהו, פרק נ"א, פסוק ל"ז)
”וְאֶת־עֵשָׂ֖ו שָׂנֵ֑אתִי וָאָשִׂ֤ים אֶת־הָרָיו֙ שְׁמָמָ֔ה וְאֶת־נַחֲלָת֖וֹ לְתַנּ֥וֹת מִדְבָּֽר” (ספר מלאכי, פרק א', פסוק ג')
”כִּי דִכִּיתָנוּ בִּמְקוֹם תַּנִּים וַתְּכַס עָלֵינוּ בְצַלְמָוֶת” (ספר תהלים, פרק מ"ד, פסוק כ')
”גַּם תַּנִּים חָלְצוּ שַׁד הֵינִיקוּ גּוּרֵיהֶן בַּת עַמִּי לְאַכְזָר כַּיְעֵנִים בַּמִּדְבָּר” (מגילת איכה, פרק ד', פסוק ג')
יש לציין שלדעת חוקרים רבים התן המוזכר בתנ"ך אינו החיה שנהוג לקרוא לה היום תן. התן של היום אוהב לחיות באזורים הומי אדם, בזמן שהתן המוזכר במקורות חי באזורי חורבות או מדבר. לכן יש חוקרים שסוברים שהתן שמוזכר בתנ"ך הוא מין של דורסי לילה החי במדבריות. כנראה אוח פרעוני. יש כאלה שסבורים ש"תן" בתנ"ך הוא שם כללי לחיות השורצות במקומות חורבן מכיוון שבדרך כלל מוזכר כחיה השוכנת במקומות שוממים. מסיבה דומה מנחם דור סובר שה"תנים" זה שם של שד. ישנם מקרים בתנ"ך בהם נאמרת המילה "תנים" במשמעות של "תנין".
אין הדבר אומר שהתן נעדר מהמקרא, לדעת כמה חוקרים השועל שמוזכר בתנ"ך הוא לפעמים תן ולפעמים שועל. יש הסוברים שגם ה"איים" שמוזכר מדי פעם הוא התן.
בתרבות > בספרות

פרנץ קפקא חיבר את הסיפור הקצר תנים וערבים, שפורסם לראשונה ב-1917 על ידי מרטין בובר בכתב-העת היהודי בעריכתו "Der Jude".
ספרו הראשון של עמוס עוז משנת 1965 הוא אוסף סיפורים קצרים בשם ארצות התן.
תמונות

| 0 | 1 | 2 | 3 | 4 |
| --- | --- | --- | --- | --- |

משמאל לימין: מיני התנים: זאב זהוב אפריקאי, תן זהוב, תן שחור-גב, תן לבן-פס וזאב חבשי.
הערות שוליים

↑  מילון אבן שושן, כרך שישי, המילון החדש בע"מ, 2003
↑  טבע וארץ בתנ"ך,יהודה פליקס, פרקים באקולוגיה מקראית, ראובן מס, ירושלים, 1992. פרק 34
↑   ערך מילוני בנושא אי,  בוויקימילון
↑  חי וצומח בתורה, תיאור בעלי החיים והצמחים שבתורה מאוירים על ידי כמאתיים תמונות וציורים, מאת הודה פלקס, המהדירים - הרב ישעיהו אריה ובנו יהושע דבורקס, ישראל הצעיר, ירושלים, 1984, עמ' 74
↑  היונקים המדרך השלם ליונקי ארץ ישראל, אבי ארבל, מפה, 2008 עמ' 227
↑  למשל בספר יחזקאל, פרק כ"ט, פסוק ג' ובספר יחזקאל, פרק ל"ב, פסוק ב' ולדעת פליקס גם במגילת איכה, פרק ד', פסוק ג' מדובר על הלוויתן שגם מכונה לפעמים תנין
↑  וילך שמשון וילכד שלש מאות שועלים – שועל, מתוך פורטל דף יומי
↑  למשל ב(ספר ישעיהו, פרק י"ג, פסוק כ"ב)
↑  חי וצומח בתורה, תיאור בעלי החיים והצמחים שבתורה מאוירים על ידי כמאתיים תמונות וציורים, המהדירים - הרב ישעיהו אריה ובנו יהושע דבורקס, ישראל הצעיר, ירושלים, 1984
| --- | --- |
בקרת זהויות :  NLI: 987007529369005171  BnF: cb120611304 (data)  GND: 4354319-4  LCCN: sh85069185
סגנון הורות

בפסיכולוגיה, סגנון הורות מוגדר כעמדות אודות הילד המועברות לו, ויוצרות אקלים רגשי המבטא את התנהגות ההורים.
תאורטיקנים וחוקרים, אשר בדקו דפוסי התנהגות הורית והשפעתם על התפתחותם של הילדים, מצאו כי ישנם שני מרכיבים עיקריים בהקשר זה: שליטה הורית (Demandingness), והיענות (Responsiveness). הביטויים האופייניים של רכיב השליטה ההורית מאופיינים בהצבת גבולות ובפיקוח על התנהגות הילד תוך מתן אוטונומיה, בעוד שבצורתם השלילית הם ניכרים בדפוסים מוגזמים של ויסות שגרת חייו ופעילותו של הילד, הגנת יתר והדרכה הדוקה, אשר מחזקת את התלות של הילד בהורה. קבלה הורית מתאפיינת בשילוב המרכיבים של חום והיענות, והיא כוללת את קבלת רגשות הילד והתנהגותו, הקשבה, מתן שבחים וחיזוקים ומעורבות רגשית והתנהגותית הולמת בחייו. על יסוד הנחות אלו התפתחו המשגות של סגנונות הוריים מוכללים, המציינים טיפוסי הורות אופיינים, הניכרים בעמדות ובהתנהגות כלפי הילדים.
סגנונות

אחד המודלים ששימשו מחקרים רבים בתחום, הוא המודל של דיאנה באומרינד, המתפרס על שנים רבות של מחקרי אורך. באומריד סיווגה היבטים אלו של שליטה הורית והיענות והציעה מודל של סגנונות הורות המבוסס של שלושה סוגים: ההורה הסמכותני, ההורה הסמכותי וההורה המתירני. עם השנים הפך המודל לרב השפעה והוא הורחב על ידי מקובי (1992) ונוסף סגנון הורות המכונה הורות אדישה / מזניחה.
סגנונות > סגנון הורות סמכותני

הסגנון מאופיין בשליטה הורית, אך לא בהיענות.
סגנון הורות סמכותני מאפיין הורים המאמינים בכוח הסמכות, החלטיים ובטוחים בדעתם, התופסים את המשמעת כדבר החשוב ביותר. סגנון זה מבוסס על שיטת חינוך הדוגלת בעקרונות של "שכר" ו"עונש". שיטה זו יוצאת מנקודת הנחה, שהורים הם הקובעים הבלעדיים, ועל-פיהם יישק דבר. זאת, מתוך אמונה בציות ובהיענות להורה בשל הסטטוס שלו, ובשל ההבנה שיחסים צריכים להיות היררכיים. לפיכך, הורים המתאפיינים בסגנון הורות כזה, מצפים כי הוראותיהם ימולאו בלי מתן הסבר. הורים כאלה, בדרך כלל, הם בעלי עמדה "מכוונת אשמה" כלפי התנהגות לא הולמת, ומאמינים שיש לילדיהם יכולת גבוהה לשליטה עצמית ולקבלת אחריות, תפיסה שאינה תמיד הולמת את המציאות.
סגנונות > סגנון הורות סמכותי

הסגנון מאופיין בשליטה הורית והיענות.
סגנון הורות סמכותי מתאפיין בשיטות חינוך דמוקרטית, הבנויה על עקרונות שיתוף, התייעצות וחלוקת תפקידים באשר לביצוע מטלות חיי היום-יום; על עידוד לקבלת אחריות אישית ולעצמאות בהתאם לגיל ויכולת של הילד. הסגנון הסמכותי מבוסס על מידה רבה של קבלה בצד מידה רבה של פיקוח הדוק. כך לדוגמה, בהתייחס למתבגרים, הורים המאופיינים בסגנון הורות סמכותי, יציבו סטנדרטים ברורים להתנהגות המתבגר; יהיו אסרטיביים אולם לא חודרניים או מגבילים; ינסו להדריך את המתבגר, אולם גם ימנעו מלהגן הגנת יתר. המשמעת שהם נוקטים היא תמיכתית ולא עונשית. סגנון זה מעודד אוטונומיה ואינדיוודואציה.
במחקרים שנערכו על מדינות דוברות-אנגלית, נמצא כי סגנון הורות סמכותי היה קשור בתפקוד נורמטיבי של ילדים בכל המישורים בהשוואה לסגנונות אחרים. אולם, במדינות אסייאתיות נמצא כי לסגנון ההורות הסמכותני השפעה דומה אך התוצאה אינה חד-משמעית.
סגנונות > סגנון הורות מתירני

הסגנון מאופיין בהיענות, אך לא בשליטה הורית.
סגנון הורות מתירני הוא הניגוד לסגנון ההורות הסמכותני. הורים המגדלים את ילדיהם על פי סגנון זה, מאמינים כי יש לתת לילד "חופש כמעט בלתי מוגבל", וכי הורים טובים צריכים לבוא לקראת הילד ולהתחשב במה שהוא רוצה. כך, לדוגמה, ההורים נענים במידה רבה מאוד לצורכי ילדיהם, מאפשרים להם ויסות עצמי, נמנעים מעימותים וממעטים להציב דרישות. סגנון הורות זה נובע, לעיתים קרובות, מקושי ומהימנעות של ההורים לעמוד במשימותיהם ההוריות, כגון התמודדות עם קונפליקטים.
סגנון הורות מתירני, שנתפס, אולי כסגנון שמאפשר את מרב חופש הפעולה, וכקיצוניות מנוגדת לסגנון סמכותני, הוא סגנון הורות המונע מהילד את ההכנה הנדרשת להתמודדות עם הבעיות והתסכולים המצפים לו מחוץ למערכת המשפחתית. ככזה, הוא עשוי להוביל את הילד להתחבר עם קבוצות אנטי-סוציאליות, כתוצאה מאי-גיבוש מנגנוניו הפסיכולוגיים הדרושים לו להתנהגות עצמאית ואחראית.
סגנונות > סגנון הורות אדישה

הסגנון מאופיין ברמה נמוכה של שליטה הורית ורמה נמוכה של היענות. הורים אלו מצמצים למינימום את המאמצים להשקעת זמן באינטראקציה עם הילד. הם אינם מציבים דרישות בפניו, קובעים גבולות או אוכפים אותם. הורים אלו אינם נענים לצורכי ילדיהם ולמעשה מזניחים אותם. מתבגרים החווים סגנון הורות אדיש הם הקבוצה הפגיעה ביותר והדבר בא לידי ביטוי בכל התחומים – רגשי (בעיות מופנמות), התנהגותי (בעיות מוחצנות), חברתי (מעמד בכיתה), ולימודי (הישגים). מתבגרים אלו נמצאים בקבוצת סיכון לבעיות התנהגות חמורות, שימוש לרעה בסמים, התנהגות אנטי-חברתית, דימוי עצמי נמוך, ובעיות זהות.
הערות שוליים

1 2 3  Nancy Darling, Laurence Steinberg, Parenting style as context: An integrative model., Psychological Bulletin 113, 1993-05, עמ' 487–496 doi: 10.1037/0033-2909.113.3.487
1 2 3 4 5  Baumrind, D. (1977). What research is teaching us about the differences between authoritative and authoritarian child-rearing styles. Human dynamics in psychology and education, 3.
1 2 3 4  Eleanor E. Maccoby, The role of parents in the socialization of children: An historical overview., Developmental Psychology 28, 1992-11, עמ' 1006–1017 doi: 10.1037/0012-1649.28.6.1006
↑  M. Catherine Scott-Little, Susan D. Holloway, Caregivers' attributions about children's misbehavior in child-care centers, Journal of Applied Developmental Psychology 15, 1994-04-01, עמ' 241–253 doi: 10.1016/0193-3973(94)90015-9
1 2  Diana Baumrind, The Influence of Parenting Style on Adolescent Competence and Substance Use, The Journal of Early Adolescence 11, 1991-02, עמ' 56–95 doi: 10.1177/0272431691111004
↑  David Reitman, Paula C. Rhode, Stephen D. A. Hupp, Cherie Altobello, [No title found], Journal of Psychopathology and Behavioral Assessment 24, 2002, עמ' 119–127 doi: 10.1023/A:1015344909518
↑  Nancy Darling, Parenting Style and Its Correlates, January 1999
↑  Rebecca P. Ang, Dion H. Goh, Authoritarian Parenting Style in Asian Societies: A Cluster-Analytic Investigation*, Contemporary Family Therapy 28, 2006-03-01, עמ' 131–151 doi: 10.1007/s10591-006-9699-y
↑  Clyde C. Robinson, Barbara Mandleco, Susanne Frost Olsen, Craig H. Hart, Authoritative, Authoritarian, and Permissive Parenting Practices: Development of a New Measure, Psychological Reports 77, 1995-12, עמ' 819–830 doi: 10.2466/pr0.1995.77.3.819
לירון כרקוקלי

| --- | --- |

 לידה:  23 בפברואר 1992 (בת 32) הוד השרון, ישראל
 מוקד פעילות:  ישראל 
 תקופת הפעילות:  מ-1998
 עיסוק:  שחקנית, מדבבת, זמרת
 שפה מועדפת:  עברית
 כלי נגינה:  פסנתר
 
כרקוקלי במרכז מאחורה, לצד צוות השחקנים של "זומזום"
לירון כרקוקלי (נולדה ב-23 בפברואר 1992) היא זמרת, שחקנית ומדבבת ישראלית.
ביוגרפיה

לירון כרקוקלי נולדה וגדלה בהוד השרון. כשהייתה בכיתה א' נרשמה ל"שרונית" ברעננה, מקהלה שהשתתפה בקלטות ילדים. בעקבות ההצטרפות למקהלה, כרקוקלי שרה בקלטות עם אמנים כגון נורית הירש, אורנה ומשה דץ. בהתחלה הכמדבבת ולאחר מכן גם שרה. בין השאר השתתפה בהקלטות: "טיף וטף", "פים פם פה", "סבא טוביה", "צופי פרצופי", "פיית הקסם". מאוחר יותר התפרסם DVD משלה שכתבה אירית תמיר בשם "מותק של בייביסיטר".
הופיעה בחברות וועדי עובדים המופע הראשון הגדול שעשתה היה פסטיגל 99 בבימויו של חנוך רוזן. היא שרה את "פלפלת". עם ההופעה בפסטיגל פרצה לתודעה והופיעה בתוכנית האירוח של דודו טופז ובתוכניות אירוח נוספות בתור ילדת הפלא הבאה.
לאחר פריצתה הופיעה ב"בראבו" זכתה מקום ראשון בתחרות "להיות כוכב". בשנת 2001 הופיעה בפלנובלה של פסטיגל בתפקיד ראשי "אושר". בשנת 2002 התקבלה למחזמר "קטנטנות" (נדיה) ולאחר מכן השתתפה ב"עמי ותמי", "ספר הג'ונגל", "שמלת השבת של חנה'לה" ו"קספר". בגיל 11 השתתפה בתוכנית "יש מצב" בערוץ 1 עם עדן הראל.
בגיל 11 החלה ללמוד ריקוד ב"סטודיו לייף" הוד השרון וגם בהופעתיה כיום היא משלבת אלמנטים של היפ הופ וסטריט ג'אז. את אהבתה לנגינה בפסנתר רכשה גם מאמה שהיא פסנתרנית, לירון מלווה את עצמה בפסנתר בשירים שהיא כותבת.
כרקוקלי היא בוגרת מגמות מוזיקה, תיאטרון וספרות בתיכון "הדרים" שבהוד השרון. במסגרת הפקות י"ב, המגמות הציגו את המחזה "שחור על גבי לבן" של אפרים קישון.
בנובמבר 2013, השתתפה בתוכנית אקס פקטור ישראל יחד עם אחותה טלי, כצמד ששמו כרקוקלי, עד שהודחה ב-25 בדצמבר.